# 文白異讀

**文白異讀**（粵拼：man4 baak6 ji6 duk6）係一個中文字兩款（甚至乎更多）讀音嘅特有情況：**文讀**同**白讀**。唔同地方嘅漢語都有呢個情況。

北方話由於地理嘅關係，發音會追貼中原標準音，所以文白異讀嘅情形比較輕微。好似北京土話個「薄」字有文讀 bó（漢語拼音）同白讀 báo 兩個音。南方嘅漢語分支（例如粵語、客家話、吳語、閩南話）由於歷史、地理同中原相隔遠啲，響口語裏面保存咗好多古音，而讀書人就時不時將啲中原音以文讀音嘅方式帶入呢啲語言，造成好多文白異讀。好似粵語個「浮」字，文讀 fau4（粵拼，下同），白讀 pou4。

簡單來講，文讀音通常用喺書面語同正式嘅場合。白讀音就喺一般口頭場合使用。不過，實際上，幾時用文讀音，幾時用白讀音，要視乎個別詞言而定。通常啲來自遠古嘅成語、用語，都會保存古舊啲嘅白讀音，而新造啲嘅詞，就會用文讀音來讀。好似「婦」字咁，響「新婦」呢個詞裏面，用白讀音 pou5，但係用響其他詞語，一律用文讀音 fu5，唔可以隨意撈亂。

## 唔同嘅地方話

### 粵語

廣州話主要有以下幾種異讀：

#### 聲母

* 脣音字白讀重脣音（幫組）、文讀輕脣音（非組）
* 疑母字白讀保留疑母、文讀成以母/j/

#### 韻母

* 梗攝白讀音韻母主元音舌位比文讀音低
* 端組果攝字白讀音韻母主元音比文讀音前

#### 聲調

* 中古全濁上聲字今白讀聲母送氣並保留濁上（陽上）調、文讀聲母不送氣且併入濁去（陽去）調

當中韻母同聲調異讀都規律，但聲母異讀毋太規律，除唨聲母毋同，韻母都毋同。文、白兩音有時會分毋同語意，如單字詞「平」用文讀音[pʰɪŋ˩]（ping4）解表面平坦無凹凸；用白讀音[pʰɛŋ˩]（peng4）就解價錢低廉，「貴」嘅相反。由下表可見，最常見嘅異讀係梗攝異讀。

例：

| 字 | 中古音 | 白讀 | 文讀 |
| --- | --- | --- | --- |
| 異讀部份 | 擬音（任何學者） | 國際音標 | 粵拼 | 例（解） | 國際音標 | 粵拼 | 例（解） |
| \*脣音：重脣音[p(ʰ)](b/p-)、輕脣音[f](f-)；重脣音[m](m-)、輕脣音[w](w-) |
| 浮 | 並開三尤 | bĭəu平 | pʰou˩ | pou4 | 浮頭、浮面 | fɐu˩ | fau4 | 飄浮 |
| 剖 | 滂開一侯／滂合三虞 |  | pʰɐu˧˥ | pau2 | 解剖 | fɐu˧˥ | fau2 | 解剖 |
| 蓬 | 並開一東 | buŋ平 | pʊŋ˩ | pung4 |  | fʊŋ˩ | fung4 |  |
| 篷 | 並開一東 |  | pʊŋ˩ | pung4 |  | fʊŋ˩ | fung4 |  |
| 婦 | 並開三尤 | bĭəu上 | pʰou˩˧ | pou5 | 新婦 | fu˩˧ | fu5 | 婦人 |
| 瓣 | 並開二山 | bæn去 | pan˨꜔꜒ | baan6\*2 | 豆瓣醬 | fan˨꜔꜒ | faan6\*2 | 花瓣 |
| 埠 |  |  | pou˨꜔꜒ | bou6\*2 | 深水埠（深水埗） | fɐu˨ | fau6 | 商埠 |
| 伏 | 並開三東 | bĭuk̚入 | pʊk˨ | buk6 | 伏低 | fʊk˨ | fuk6 | 中伏 |
| 挽 | 明合三元 | mʷiɐn上（潘） | man˩˧꜒ | maan5\*1 | 無得挽 | wan˩˧ | waan5 | 挽救 |
| \*疑母：[ŋ](ng-)、[j](j-) |
| 研 | 疑開四先 | ŋien平 | ŋan˩ | ngaan4 | 研碎 | jin˩ | jin4 | 研究 |
| 逆 | 疑開三庚 | ŋĭɐk̚入 | ŋak˨ | ngaak6 | 逆水 | jɪk˨ | jik6 | 逆向 |
| 吟 | 疑開三侵（乙） | ŋĭĕm平 | ŋɐm˩ | ngam4 | 吟沉 | jɐm˩ | jam4 | 吟詩 |
| 仰 | 疑開三陽 | ŋĭaŋ上 | ŋɔŋ˩˧，ŋɔk˨ | ngong5，ngok6 | 仰高頭 | jœŋ˩˧ | joeng5 | 仰望 |
| 韌 | 日開三眞 | ȵiĕn去 | ŋɐn˨ | ngan6 | 韌（難咬） | jɐn˨ | jan6 | 韌帶 |
| \*梗攝：[ɛŋ](-eng)、[ɪŋ](-ing)；[ɛk](-ek)、[ɪk](-ik) |
| 壁 |  | piek入 | pɛk˧ | bek3 | 爛泥扶毋上壁 | pɪk˥ | bik1 | 壁球 |
| 平 |  | bʱǐɐŋ平 | pʰɛŋ˩ | peng4 | 價錢平 | pʰɪŋ˩ | ping4 | 條路平 |
| 名 |  | mĭɛŋ平 | mɛŋ˩꜔꜒ | meng4\*2 | 人名 | mɪŋ˩ | ming4 | 姓名 |
| 命 |  | mieŋ去 | mɛŋ˨ | meng6 | 好命 | mɪŋ˨ | ming6 | 命令 |
| 丁 |  | tieŋ平 | tɛŋ˥ | deng1 | 妹丁 | tɪŋ˥ | ding1 | 男丁 |
| 頂 |  | tieŋ上 | tɛŋ˧˥ | deng2 | 頂樓、頭頂 | tɪŋ˧˥ | ding2 | 頂撞 |
| 聽 |  | tʰieŋ平 | tʰɛŋ˥ | teng1 | 聽話 | tʰɪŋ˥ | ting1 | 聽日 |
| 零 |  | lieŋ平 | lɛŋ˩ | leng4 | 十零（十幾） | lɪŋ˩ | ling4 | 零丁 |
| 靈 |  | lieŋ平 | lɛŋ˩ | leng4 | 好嘅毋靈醜嘅靈 | lɪŋ˩ | ling4 | 失靈 |
| 領 |  | lieŋ上 | lɛŋ˩˧ | leng5 | 衫領 | lɪŋ˩˧ | ling5 | 帶領 |
| 精 |  | tsǐɛŋ平 | tsɛŋ˥ | zeng1 | 精叻 | tsɪŋ˥ | zing1 | 妖精 |
| 青 |  | tsʰieŋ平 | tsʰɛŋ˥ | ceng1 | 面青青 | tsʰɪŋ˥ | cing1 | 青蛙 |
| 請 |  | t͡sʰĭɛŋ上 | tsʰɛŋ˧˥ | ceng2 | 三催四請 | tsʰɪŋ˧˥ | cing2 | 請纓 |
| 淨 |  | dzǐɛŋ去 | tsɛŋ˨ | zeng6 | 乾淨 | tsɪŋ˨ | zing6 | 淨音 |
| 醒 |  | sieŋ上 | sɛŋ˧˥ | seng2 | 瞓醒 | sɪŋ˧˥ | sing2 | 醒目 |
| 惜 |  | sǐɛk入 | sɛk˧ | sek3 | 疼惜、擏惜 | sɪk˥ | sik1 | 珍惜 |
| 正 |  | tɕǐɛŋ去 | tsɛŋ˧ | zeng3 | 正嘢 | tsɪŋ˧ | zing3 | 正確 |
| 聲 |  | ɕĭɛŋ去 | sɛŋ˥ | seng1 | 有聲 | sɪŋ˥ | sing1 | 聲音 |
| 成 |  | ʑĭɛŋ平 | sɛŋ˩ | seng4 | 成日 | sɪŋ˩ | sing4 | 成功 |
| 城 |  | ʑieŋ平 | sɛŋ˩꜔꜒ | seng4\*2 | 省城 | sɪŋ˩ | sing4 | 城市 |
| 驚 |  | kǐɐŋ平 | kɛŋ˥ | geng1 | 驚青 | kɪŋ˥ | ging1 | 受驚 |
| 輕 |  | kʰĭɛŋ平 | hɛŋ˥ | heng1 | 輕擎、輕力 | hɪŋ˥ | hing1 | 輕盈 |
| 擎 |  | ɡĭɐŋ平 | kʰɛŋ˩ | keng4 | 輕擎 | kʰɪŋ˩ | king4 | 擎天 |
| \*梗攝：[aŋ](-aang)、[ɐŋ](-ang) |
| 爭 |  | tʃeŋ平 | tsaŋ˥ | zaang1 | 爭食 | tsɐŋ˥ | zang1 | 競爭 |
| 生 |  | ʃɐŋ平 | saŋ˥ | saang1 | 生（未熟）、先生 | sɐŋ˥ | sang1 | 生活、人生 |
| 牲 |  | ʃɐŋ平 | saŋ˥ | saang1 | 畜牲 | sɐŋ˥ | sang1 | 犧牲 |
| 更 |  | keaŋ平 | kaŋ˥ | gaang1 | 輪更、看更 | kɐŋ˥ | gang1 | 更衣 |
| 行 |  | ɣaŋ平 | haŋ˩ | haang4 | 行路 | hɐŋ˩ | hang4 | 旅行 |
| \*果攝：[œ](-oe)、[ɔ](-o) |
| 多 | 端開一歌 | tɑ平 | tœ˥ | doe1 | 丁咁多 | tɔ˥ | do1 | 多少 |
| 朵 | 端合一戈 | tuɑ上 | tœ˧˥ | doe2 | 一朵花 | tɔ˧˥ | do2 | 起朵 |
| 墮 | 定合一戈 | duɑ上 | tœ˨ | doe6 | 墮唨落來 | tɔ˨ | do6 | 墮落 |
| \*濁上：陽上聲送氣、陽去聲毋送氣（今下讀擦音或近音就毋分送氣） |
| 被 | 並母上聲 | bǐe上 | pʰei˩˧ | pei5 | 冚被（棉被義） | pei˨ | bei6 | 被動（被動義） |
| 伴 | 並母上聲 | ban上 | pʰun˩˧ | pun5 | 有伴 | pun˨ | bun6 | 伴娘 |
| 淡 | 定母上聲 | dɑm上 | tʰam˩˧ | taam5 | 溝淡 | tam˨ | daam6 | 清淡 |
| 斷 | 定母上聲 | duan上 | tʰyn˩˧ | tyun5 | 拗斷 | tyn˨ | dyun6 | 不斷、判斷 |
| 重 | 澄母上聲 | ȡĭwoŋ上 | tsʰʊŋ˩˧ | cung5 | 重量、粗重、輕重 | tsʊŋ˨ | zung6 | 重要 |
| 坐 | 從母上聲 | d͡zuɑ上 | tsʰɔ˩˧ | co5 | 坐月 | tsɔ˨ | zo6 | 坐骨 |
| 上 | 常母上聲 | ʑĭaŋ上 | sœŋ˩˧ | soeng5 | 上落（動詞義） | sœŋ˨ | soeng6 | 上面（名詞義） |
| 近 | 羣母上聲 | giən上 | kʰɐn˩˧ | kan5 | 近鏡 | kɐn˨ | gan6 | 近視 |
| 禍 | 匣母上聲 | ɣuɑ上 | wɔ˩˧ | wo5 | 搞禍（或作𢰸） | wɔ˨ | wo6 | 災禍 |
| 會 | 匣母去聲 | ɣuɑi去 | wuy˩˧ | wui5 | 會（時間副詞、識） | wuy˨ | wui6 | 會議 |
| 下 | 匣母上聲 | ɣa上 | ha˩˧ | haa5 | 下（量詞） | ha˨ | haa6 | 下面 |
| \*其它 |
| 都 | 模韻 | tuo平 | tu˥ | du1 | 都 | tou˥ | dou1 | 都市 |
| 掉 | 蕭韻 | dʱieu去 | tɛu˨ | deu6 | 掉垃圾 | tiu˨ | diu6 | 掉下 |
| 來 | 咍韻 | lɒi平 | lɐi˩、lei˩ | lai4、lei4 | 過來 | lɔy˩ | loi4 | 本來 |
| 仔 | 之韻 | t͡siə上 | tsɐi˧˥ | zai2 | 仔（兒子、指小詞） | tsi˧˥ | zi2 | 仔細 |
| 四 | 脂韻 | si去 | si˧ | si3 | 四正 | sei˧ | sei3 | 四方 |
| 使 | 之韻 | ʃǐə上 | sɐi˧˥ | sai2 | 毋使、使錢 | si˧˥ | si2 | 即使 |
| 巧 | 溪開二肴 | kʰau上 | kʰiu˧˥ | kiu2 | 咁啱得咁巧 | hau˧˥ | haau2 | 巧合 |
| 夾 | 洽韻 | kɐp̚入 | kip˨、kɛp˨ | gip6、gep6 | 夾嚫、髮夾 | kap˧ | gaap3 | 夾份 |
| 吃、喫 | 溪開四青 | kʰek̚入 | jak˧ | jaak3 | 喫飯 | hek˧ | hek3 | 吃香 |

### 客家話

客家話一啲文白異讀嘅例子：

| 中文字 | 文讀 | 白讀 |
| --- | --- | --- |
| 生 | saŋ˦ | sɛn˦ |
| 弟 | tʰi˥˧ | tʰɛ˦ |
| 家 | ka˦ | kʰa˦ |
| 肥 | fui˧˥ | pʰui˧˥ |
| 惜 | sit˩ | siak˩ |
| 正 | tʂin˥˧ (正宗), tʂaŋ˦ (正月) | tʂaŋ˥˧ |

## 參考資料

## 拎

* 粵語嘅文白異讀 學起嚟都幾頭暈
* 雙層語言
* 訓讀